3.2. BOSHLANG'ICH TA'LIM SAMARADORLIGINI  XALQARO BAHOLASH DASTURLARI (PIRLS, TIMSS) ASOSIDA OSHIRISH
MODULI

2-mavzu: PIRLS topshiriqlari namunalari ishlab chiqish va ular ustida ishlash usullari (2 soat amaliy)
PIRLS xalqaro tadqiqoti boshlangʻich sinf oʻquvchilarining oʻqib tushunish koʻnikmalarini qay darajada rivojlanganligi haqidagi maʼlumotlarni xalqaro miqyosda taqqoslash imkonini beradigan, oʻqish va oʻqitishni yaxshilashda taʼlim sohasidagi davlat siyosatiga xizmat qilishi mumkin boʻlgan tahlillarni taqdim etadi. Hozirgi vaqtda PIRLS taʼrifiga koʻra, oʻqish savodxonligi jamiyat tomonidan talab qilinadigan va inson tomonidan qadrlanadigan yozma til shakllarini tushunish va ulardan foydalanish, shuningdek, matnlardan turli shakllarda maʼno hosil qila olish qobiliyati hamdir[1].

Oʻquvchi bu jarayonning faol qatnashuvchisi boʻlib, maʼno yaratadi, matn ustida mushohada yuritadi va samarali oʻqish strategiyalarini ongli ravishda tanlab qoʻllaydi. Har bir matn turi odatiy shakl va qoidalarga amal qilgan holda oʻquvchiga matnni sharhlashga yordam beradi. Har qanday matn turli shaklga ega boʻlishi mumkin. Bular anʼanaviy kitoblar, jurnallar, hujjatlar va gazetalar, shuningdek, raqamli koʻrinishdagi yozma shakllarni ham oʻz ichiga oladi.

PIRLS tadqiqotida oʻquvchilarning dars vaqtida va maktabdan tashqari vaqtlarida oʻqishini ikki turi baholanadi:

1. Oʻquvchining adabiy tajribasini baholash maqsadida oʻqish;

2. Maʼlumotni oʻzlashtirish va undan foydalanish maqsadida oʻqish.(2-slayd)
Tadqiqot qoidalariga muvofiq, badiiy va informatsion matnlarni oʻqiyotganda oʻqish qobiliyatining toʻrtta guruhi baholanadi:

1. Aniq koʻrsatilgan maʼlumotlarni topish;
2. Xulosalarni shakllantirish;
3. Maʼlumotlarni talqin va sintez qilish;
   4.Mazmuni, til xususiyatlari va matn tuzilishini tahlil qilish va baholash. (3-slayd)
Tadqiqotdagi matnlar murakkabligiga koʻra, oʻrtacha 500 dan 800 tagacha, oʻquvchilarning oʻqish savodxonligi darajasi past boʻlgan mamlakatlar uchun 400–500 ta, ePIRLSda esa, taxminan 1000 ta soʻzdan iborat boʻladi.

Matnning mazmuni 9-10 yoshdagi oʻquvchilarga mos, ayrim madaniyatlarga juda xos boʻlgan mavzulardan chetlashgan, shuningdek, qiziqarli hamda oʻquvchiga unchalik tanish boʻlmaydi.

PIRLS tadqiqotida oʻqish savodxonligining darajalari quyidagicha tavsiflanadi:

Eng yuqori daraja (625 ball va undan yuqori) – Oʻquvchilar matnni yaxlit oʻzlashtira oladi va ayni paytda uning alohida qismlarini bir-biri bilan bogʻliq holda tushunadi. Muallifning gʻoyasini izohlashda oʻz fikrini asoslash uchun matnga tayana oladi.

Yuqori daraja (550 ball) – Oʻquvchilar matnning ahamiyatli xabarlarini tushunadi, matnga asoslanib oʻz xulosalarini chiqaradi, matn mazmuniga ham, shakliga ham baho bera oladi, uning ayrim til xususiyatlariga eʼtibor qarata oladi.

Oʻrta daraja (475 ball) – Oʻquvchilar matndan axborot topa oladi, matn shakli va tilining baʼzi xususiyatlaridan foydalanib, matnga asosan oʻz xulosalarini chiqaradi.

Quyi daraja (400 ball) – Oʻquvchilar matnda aniq berilgan va cheklash oson boʻlgan xabarni ajratib oladi. (4-slayd)
Natijalarni baholash tartibi

          PIRLS da bajarilgan ishlarni sifatli va miqdoriy baholash uchun quyidagi tizim qoʻllanadi:

- javobni tanlash usulidagi toʻgʻri javoblar 1 ball bilan baholanadi;
- mavzu ketma-ketligini belgilash borasidagi toʻgʻri javoblar 1 ball bilan baholanadi;
- erkin javob berishg kerak boʻlgan topshiriqlar vazifaning murakkabligiga qarab 1 balldan 3 ballgacha baholanadi.
Natijalarni yakuniy qayta ishlash uchun zamonaviy sinov nazariyasi qoʻllanadi.

PIRLS   tadqitotlarida o‘quvchilar bilimini baholash mezonlari

1. Adabiy kitobxonlik malakasini egallash maqsadida o‘qish.

	Daraja
	Ballar
	Mahorat tavsifi

	Past
	400 - 474
	1. Matnning muayyan qismlarini ajratib ko‘rsatish.

2. Ulardan oddiy xulosalarni ifodalashda foydalanish.

	O‘rta
	475 – 549
	1. Voqealar o‘rtasidagi o‘zaro aloqalarni ko‘rsatish.

2. Matnning umumiy g‘oyasini aniqlash.

3. Matn tarkibining elimentlarini ochib berish.

4. Qahramonlar xatti-harakatiga izoh berish

	Yuqori
	550 – 624
	1. Asar qahramonlarining xatti-harakatlari va his –tuyg‘ularini taqqoslash va qiyoslash.

2. Ularning o‘zaro aloqalarini tushuntirish.

3. Matnda qo‘llangan til vositalarining xususiyatlari ustida  birlamchi  tahlil o‘tkazish.

	Oliy
	1. 625  va undan yuqori
	2. Matnning asosiy g‘oyasini tushunish, yashiringan axborotlarni aniqlash va umumlashtirish.

3. Matndagi savollarga qahramonlarni asosiy tavsiflari, ularning intilishlari  va his- tuyg‘ularini  izohlash orqali javob berish.

4. Matndan misollar keltirgan holda, javoblarni asoslash.


(5-slayd)
2. Axborotni o‘zlashtirish va foydalanish maqsadida o‘qish

	Daraja
	Ballar
	Mahorat tavsifi

	Past
	400 - 474
	1. Matda keltirilgan dalillarni aniqlash va tasvirlash.

2. Kerakli axborotni  o‘zida mujassamlashtirgan gapni ajratish.

3. Xulosalarni izohlash uchun olingan axborotdan foydalanish.

	O‘rta
	475 – 549
	1. Matnda yaqqol taqdim etilgan axborotga muvofiq xulosa chiqarish.

2. Matnning  turli qismlarini tahlil qilish va kerakli axborotni ajratish.

	Yuqori
	550 – 624
	1. Matnda yashirin berilgan axborotni aniqlash.

2. Matndagi alohida gaplar o‘rtasidagi mazmuniy  aloqalar asosida  xulosalarni ifodalash.

3. Matn mazmunini izohlab  berish.

4. Turli tipdagi matnlardan  foydalanish  va alohida  tavsiflarni belgilash. 

	Oliy
	625  va undan  yuqori
	1. Matnning turli qismlaridagi murakkab ma’lumotlarni anglash va asoslash.

2. Matndagi ma’lumotlarni tushunish uchun aniq va noaniq elimentlarni baholash  va ahamiyatini tushuntirish.

3. Matnlar, xaritalar, illuystrasiyalar,diagrammalar va rasmlar kiritilgan materiallar asosida turli matnlardagi ma’lumotlarni umumlashtirish.  


(6-slayd)
“Do‘stlik” hikoyasi uchun topshiriqlar tayyorlash
Topshiriqlar

1.
Hikoya mazmunini ochib beruvchi 3 ta eng asosiy gaplarni tartib bilan yozing. . (7-8-slayd)
2.
Hikoyadagi voqealar ketma-ketligini raqamlarda tartiblang.

 (Katakchalarga yozing)

 Qorong‘i tushib, ko‘z ko‘rmay qolguncha quyonni quvlashdi. 

 Bir nafasdan so‘ng xat ham tayyor bo‘lgan edi.

 O‘sha kuni Abduqodir Vova bilan durustgina tanishib oldi.

 «Esingdami, Vova», deb boshladi.

  Bu voqea 4-sinfda o‘qiyotganlarida yuz bergan edi. (9-slayd)
3.
“Chiyabo‘rining chaqaloqning ingalashiga o‘xshash ovozi!” Ushbu jumlani ta’riflab yozing?

4.
Hikoyada bolalarning haqiqiy do‘stligi qaysi jumlalarda ayon bo‘lgan?

(Katakchalarga yozing)

 Kerak bo‘lsa, olaver.

 Ular birga dars tayyorlashar, birga o‘ynashar!

 Bir nafasdan so‘ng xat ham tayyor bo‘lgan edi. 

 Ular olma keltirish uchun bog‘ga borishdi.

 Ikkovlarini ham cho‘chitib yubordi.

5.
Bolalar qoʻrqmasliklari uchun nimalar qlishdi?

6.
Sizning ham Vovadek yaqin do‘stingiz bormi? U haqida yozingchi.

7.
Asar qahramonlarini xarakterlarini yoriting.

Vova: 

Abduqodir: (10-slayd)
8.
Abduqodir xatida Vovaga nimalar haqida yozdi?

9.
 Siz oʻzingizni haqiqiy doʻstman deb ayta olasizmi? Fikringizga 3 ta sabab yozing.

10.
 Sadoqatli doʻst boʻlish uchun insonda qanday fazilatlar boʻlishi lozim deb oʻylaysiz?

11.
Do‘stlik haqidagi maqollardan yozing.  (11-slayd)
Xulosa. Bugun mamlakatimizda taʻlim sifatini baholashda yangicha monitoring tizimini xalqaro baholash dasturlari yordamida aniqlash va qiyoslashga asoslangan tizim shakllanmoqda. Taʻlim sifatini baholash boʻyicha xalqaro tajribalarni oʻrganish, mavjud tizim bilan qiyosiy va har tomonlama tahlil qilish, tegishli yoʻnalishdagi xalqaro va xorijiy tashkilotlar, agentliklar, ilmiy-tadqiqot muassasalari bilan yaqindan hamkorlik qilish, taʻlim sifatini baholash boʻyicha xalqaro loyihalarni joriy qilish, zamon talablariga javob beradigan munosib milliy baholash tizimini takomillashtirish muhim sanaladi. (12-slayd).
              Refleksiya.

1. PIRLS topshiriqlari namunalari ishlab chiqishda nimalarga e’tibor berish kerak?

2. PIRLS tadqiqotida muvaffaqiyatli qatnashish uchun takliflaringiz?

3. PIRLS tadqiqotining ahamiyatli jihatlarini sanab bering. (13-slayd)

